
Definitio  et  divisio  morbi. 


omine  profluvii  cruenti  ex  systemate  uropoetico  omnis 
comprehenditur  sanguinis  ex  vasis  organorum  systema 
uropoeticum  constituentium  emissi  per  urethram  excretio. 

Sanguinis ,  quem  vasa  renum  ,  uretherum ,  aut  ipsius 
vesicae  urinariae  plorant,  in  hujusce  cavo  collectus,  nisu  . 
ad  mingendum  urgente,  contractionibus  vesicae  extrica¬ 
tur  5  hinc  omni  jure  nomine  mictus  cruenti  aut  haematu¬ 
riae  fex  graeco  to  aipa.  sanguis  et  ovpe &  mingoj  proflu¬ 
vium  sanguinis  ex  organis  supradictis  designandum  venit. 

Sanguinis  vero  ex  urethra  et  organis  cum  illa  nexis 
stillicidium  absque  omni  ad  mingendum  conamine  contin¬ 
gens  ,  in  hunc  conceptum ,  ne  in  errorem  incidamus  logi¬ 
cum ,  non  coercebimus,  sed  potiori  jure  nomine  Ure- 
throrrhagiae  salutabimus. 

In  fontem  haematuriae  indagantes ,  illum  triplicem 
invenimus ,  prouti  nimirum  vasa  renum ,  uretherum  aut 
vesicae  urinariae  sanguinem  fundunt;  hinc  tres  quoque 
illius  species  statuuntur : 

1)  Haematuria  renalis •  23  uretherica  et  33  vesicalis. 

Urethrorrhagia  secundum  idem  principium  divisa 
quatuor  comprehendit  species:  a3  Urethrorrhagiam  pro¬ 
prie  sic  dictam ,  b3  seminalem  ,  prostaticam  et  43  testi¬ 
cularem,  prouti  sanguis,  aut  ex  ipsius  urethrae  vasis  de¬ 
pletur,  aut  ex  vesiculis  seminalibus,  ex  prostata,  aut 
ex  testiculis  in  illam  delatus  profluit. 

* 

Reliquarum  hujus  profluvii  distinctionum,  uti  in  acti¬ 
vam  et  passivum,  idiopathicam,  sympathicam  et  sym¬ 
ptomaticam  ,  traumaticam ,  metastaticam ,  periodicam  etc. 
utut  cuivis  haemorrhagiae  communium  expositionem  hic 
locorum  supersedeo,  suo  tempore,  quem  merentur  re¬ 
spectum  ,  non  neglectatus. 

Diagnosis. 

Symptoma  unicum  et  pathognomonicum  haematuriae 
et  urethrorrhagiae ,  sicuti  omnis  haemorrhagiae  apertae 
sanguis  est  ipse,  qui  vel  mere  excernitur,  fluidus  aut 
coagulatus,  coloris  aut  laete  rubri,  aut  profunde  tinctus, 
v.  etiam  lotio  intime  mixtus,  quod  abinde  aut  rubrum,  aut 
nigrescens  et  turbidum  redditur. 

Ubi  ergo  sanguis  merus,  fluidus  aut  grumosus  per 
urethram  expulsus ,  vel  qualitate  largiore  urinis  ad¬ 
mixtus  visui  effertur,  diagnosis  nullis  premitur  difficulta¬ 
tibus,  ast  multo  facilius  dubia  moventur  de  vera  morbi 
natura  y  si  exigua  sanguinis  quantitas  urinas  tingit  et 
subtiliter  divisa  cum  illis  commiscetur.  Nam  urinae  san¬ 
guinolentis  quoque  aemulae  redduntur ,  non  modo  post 
usum  quorundam  vegetabilium ,  colorem  suum  humoribus 
excretis  impertientium,  uti  radicis  rubiae  tinctorum,  rhei 
chinensis ,  cacti  opuntiae  aliorumve  $  sed  etiam  in  mor¬ 
bis  non  paucis ,  in  febribus  puta  inflammatoriis  ,  inter¬ 
mittentibus, biliosis,  in  hydrope  multisque  aliis  urinae  pro¬ 
fundius  tinctae  ,  ideoque  sanguinem  continere  mentientes 
conspiciuntur. 

Commendantur,  ut  dissipentur  dubia  explorationis  me¬ 
thodi  diversae,  quorum  simplicissima  illa  habetur,  char¬ 
tam  albam  aut  linteum  per  momenta  urinis  immergendi. 
Color  ei  impictus  ruber  sanguinem  prodit. 

Porro  urinae  sanguinolentae  statim,  quam  mittuntur 
turbidae,  temporis  tractu  sedimentum  deponunt  rubrum 

aut  nigrescens ,  grumos  aut  fila  referens ,  colore  non 
amplius  solubile.  Urinae  autem  hisce  quoad  colorem 
aemulae,  sanguinem  tamen  non  vehentes,  sub  mictu  et 
mox  post  illum  diaphanae  esse  solent,  sensim  turbantur, 
deniqufc  hypostasim  formant  coloris  vi  liquescenti  iterum 
cedentem.  Istis  tentaminibus  non  sufficientibus ,  ars  che- 
mica  nobis  adminicula  suppeditat,  quodcumque  dubium 
dissipantia.  Affusa  aqua  fervida,  sanguis  urinis  admix¬ 
tus  in  coagulationem  cogitur  et  pars  ejus  fibrosa  cum 
cruore  vasis  fundum  petit.  Eodem  modo  quoque  acidum 
nitricum  aut  sulphuricum  et  alcohol,  cum  urinis  suspec¬ 
tis  commixta  per  coagulam  grumosam  aut  filiformem ,  re- 
sidentiam ,  sanguinis  praesentiam  produnt.  Praeterea 
quoque  inquisitio  accurata  in  dispositionem  aegri,  cau¬ 
sas  occasionales$  nec  non  symptomata  morbosa,  in  or¬ 
ganis  uropoeticis  aliisque  cum  hisce  consensum  faventh- 
bus  obvenientia  praegressa  et  praesentia ,  ut  diagnosis 
omni  dubio  eripiatur ,  medicum  ducat,  necesse  est.  Sym¬ 
ptomata  illa  passionem  unius  aliusve  organi  ex  apparatu 
uropoetico  denotantia  pro  causa  morbi  proxima  et  remo¬ 
tiore  admodum  variant ,  quae ,  quum  singulas  morbi  no¬ 
stri  species  ex  illis  distinguere  liceat,  in  descriptione 
harum  specierum  depingere  conabor. 

I.  M  ae  m  a  t  u  r  I  a. 

ij  Haematuria  renalis  seu  haemorrhagia  renalis , 
seu  neuphrorrhagia  raro  prodromis  caret,  frequentius 
illam  symptomata  gravia  antecedunt  ex  morbo  renum 
pendentia,  in  cujus  sequelam  sanguinis  profluvium  intrat 
indeque  diversa. 

Calculus  renalis ,  si,  qua  causa  haematuriae  incul¬ 
pandus  venit,  proditur  doloribus  intensis ,  lacerantibus 
in  regione  renum  et  vesicae  urinariae ,  spasticis  adfec- 
tionibus  in  abdomine ,  stupore  femoris ,  testiculi  retrac- 

tione ,  alvo  clausa,  variis  urinae  excretionis  turbis,  quoad 
intensitatem  a  dysuria  ad  ischuriam  diversis.  Si  ex  basi 
renum  per  pus  aut  ichor  erosis  sanguis  mittitur ,  sympto¬ 
mata  nephritidis  illamque  insequentis  suppurationis  aut 
ulcerationis  prodromos  haematuriae  constituunt.  Hinc 
febris ,  dolores  renum  et  urinarum  excretionis  ano- 
maliae  praegressae,  dein  sensus  molestus  tensionis, 
gravedinis  et  frigoris  in  regione  lumbali  sequutus 
sanguinis  cum  pure  aut  icharo  commixti  secessum 
antecedunt. 

Si  gangraenae  renum  sanguinis  profluvium  originem 
debet,  symptomata  inflammationis  vehementissimae  et 
inde  exortae  gangraenae  signa  topica  et  universalia  sat 
nota  urinarum  excretionem  subsequara  habent  nigrarum, 
summe  foetentium  cum  glomerulis  sanguinis  nigridentis 
commixtarum,  tandem  sedimentum  schocoladeum  depo¬ 
nentium. 

Ubi  vero  ex  congestione  sanguinis  activa  aut  pas¬ 
siva  nexis  vasorum  renum  contingerat,  sensus  coloris 
aucti,  ponderis  et  tensionis  in  regione  lumbali,  dolores 
ibidem  pressivi ,  nec  non  signa  congestionis  in  aliis  quo¬ 
que  pelveos  organis  praecipue  intumescentiae  vasorum 
haemorrhoidalium  per  longius  breviusque  tempus  antece¬ 
dentia  ,  haematuriam  annunciare  solent. 

Ceterum  in  haematuria  renali  sanguinis  profluentis 
quantitas  larga  esse  consuevit  propter  lumen  sat  largum, 
arteriae  renalis  illiusque  ramificationem  et  impetum  in¬ 
signem  ,  quo  sanguis  per  hanc  arteriam  ex  aorta  vix 
egressam  renes  inundat  5  sanguis  insuper  laete  rubet  et 
urinas,  quibuscum  intime  commiscetur,  suo  tingit  colore 
et  nisi  permagna  quantitate  contineatur ,  difficilius  ab  iis 
separatur.  Sanguis  largior  in  vesicam  devectus  et  non 
illico  expulsus ,  in  coagulum  coactus  dysuriam,  ischu¬ 
riam,  dolores  in  regione  vesicae  excitare  valet,  itaque 
calculum  vesicae  simulare,  quae  vero  suspicio  per  ab- 

sentiam  symptomatum  lythiasis  et  per  investigationem 
cum  cathedre  mox  aufertur. 

2J  Haematuria  urelherica  seu  haemorrhagia  ure - 
therum  seu  uretherorrhagia  farius  obvia  a  reliquis  hae¬ 
maturiae  speciebus  ardue  distinguitur,  nisi  calculus  in 
hisce  viis  haerens ,  aut  violentia  quadam  forinsecus  illa¬ 
ta  illum  indicaverit.  Symptomata  diagnosim  adjuvantia 
sunt.  Dolor  quoad  intensitatem  diversus  e  regione  renum 
versus  vesicam  descendens;  sanguinis  quantitas  parca, 
lotio  intime  commixti.  Si  sanguis  per  uretheres  descen¬ 
dens  in  coagulum  coiverat ,  massam  filiformem  aut  ver- 
micularem  refert ,  bruneo  aut  nigro  ,  aut  flavescente  co¬ 
lore  instructam ,  quae  uretherem  vel  obturat  ejusque  dia¬ 
metrum  quandoque  valdopere  extendit  ischuriam  cau- 
sans ,  v.  per  sanguinem  allidentem  in  medio  perfossa 
novum  quasi  in  urethere  pro  lotio  canalem  constituit, 
vel  in  vesicam  depulsa  per  urethram  evehitur  et  ignaris 
vermis  faciem  ludit. 

3J  Haematuria  vesicalis  seu  cistica ,  seu  haemorrha¬ 
gia  vesicae  urinariae,  illa  dicitur  haematuria  species,  in 
qua  sanguis  ex  ipsius  vesicae  vasis  profluit.  Haec  multis 
atque  momentosis  symptomatibus  circumdari  solet ,  quae 
partim  a  vesicae  urinariae  summa  sensilitate,  partim  ab  ob¬ 
staculis,  quae  a  sanguinis  concrementis  excretioni  urina¬ 
rum  opponuntur,  dependent.  Miratu  enim  dignum  est,  ve¬ 
sicam  urinariam  stimulum  ab  urinis  in  illa  modice  accu¬ 
mulatis  nequaquam  resentire ,  in  quodvis  vero  aliud  pe¬ 
regrinum  ,  etiamsi  blandissimum  ab  omni  stimulo  expers 
reactiones  vehementes  explicare.  Ex  hac  ergo  sensilitate 
dolores  et  spasmi  variae  formae  a  sanguine  collecto  exci¬ 
tati  derivari  possunt.  Ex  altera  parte  sanguis  cum  urina 
non  tam  intime  mixtus ,  mox  iu  coagula  coit ,  quae  pon¬ 
dere  suo  et  per  urinam  allidentem  ad  callum  vesicae  ve¬ 
huntur  ,  ibique  viam  plus  minusve  obturantia,  mictus  dif¬ 
ficultates,  quoad  gradum  diversas  elficiunt.  Hinc  sym- 

ptomata  sequentia  haematuriam  vesicalem  consuetim  ante¬ 
cedere  et  comitari  solent.  Major  vesicae  ad  stimulos  uri¬ 
nae  etiam  paucioris  sensilitas,  mictus  non  modo  solito  fre- 
quentior,  sed  cum  mojori  simul  conatu  absolutus;  angu¬ 
stia  ,  tensionis ,  ardoris  in  hypogastrio  sensus ;  materiae 
tenacissimae  puriforinis ,  alentis,  ad  fundum  vasis  ruen¬ 
tis  cum  urinis  excretione.  Mutata  sanguinis  stagnantis 
indole  in  immensum  non  raro  dolores  hypogastrii,  peri¬ 
nei  ,  lumborum  increscunt,  anxietas ,  spirandi  difficultas, 
nausea  vomendi  conatus  ipseque  vomitus ,  febrilia  hinc 
inde  symptomata  cum  pulsu  frequente  contracto  3  animi 
deliquia ,  sudores  frigidi,  continuas  ad  mingendum  nisus, 
tenesmus  ad  anum ,  dysuria ,  stranguria  vel  et  ischuria 
completa  succedunt.  Sanguis  excretus  ipse  parcior  esse 
solet ,  quam  in  haematuria  renali ,  quia  vasa  numerosa 
et  tenella  vesicae  quantitatem  tam  longam  brevi  tem¬ 
pore  fundere  nequeunt ;  ipse  rarius  laete  ruber  est ,  sae¬ 
pius  obscurior,  aut  nigricans  non  tam  intime  commixtus 
cum  urinis  profunde  tinctis,  olidis  pus  vehentibus  conspi¬ 
citur.  Nunc  descripta  symptomata,  facta  sanguinis  ex¬ 
cretione  ,  utplurimuin  mitigantur  residua  tamen  dolorifica 
ustionis.  Urinae  per  tempus  aliquod  largiores  minusque 
cruento  fluunt,  cum  denuo  illarum  fluxus  per  grumos  ad 
vesicae  collum  detrusos  denuo  intercipitur  et  dolores  im¬ 
manes  ,  fere  intolerabiles ,  illis  ad  partum  aequantes  se¬ 
quuntur,  sub  quibus  quandoque  sanguinis  coagulati  frustu¬ 
la  ,  sub  forma  polyposa  per  urethram  violenter  extensam 
et  dolentem  evehuntur ,  sed  non  ubique  et  semper  sym¬ 
ptomatum  tam  dictorum,  uti  nunc  delineari ,  caterva  hae¬ 
maturiae  vesicali  associatur,  imo  haec  potius,  sicut  in 
haematuria  renali  pro  causa  morbi  proxima  multum  variant. 
Observabantur  casus,  etiamsi  rariores,  in  quibus  san¬ 
guis  nullis  praegressis  molestiis,  nullis  comitantibus  in 
commodis  absque  nixu,  consueto  intensione  cum  urinis  per 
urethram  profluxerat;  observabantur  quoque  casus,  in 

quibus  haec  haemorrhagia  periodice,  typo  quasi  men¬ 
struorum  aut  fluxus  haemorrhoidalis  obediens,  cum  aequa¬ 
libus,  ac  haec  profluvia  pro  salute  aegri  emolumentis  in- 
trayerat. 

Symptomatum  syndromes ,  quam  supra  adtuli ,  quam 
maxime  illi  haematuriae  speciei  convenit,  quae  vasis  var- 
ricosis  et  congestioni  sanguinis  ad  organa  pelveosf  mor¬ 
bo  haemorrhoidalQ  originem  debet,  quem  seu  causam 
morbi  praeter  symptomata  supra  adlata  quoque  dispositio 
liaereditaria  ,  aetas ,  constitutio ,  temperamentum  ,  sym¬ 
ptomata  morbi  haemorrhoidalis  universalia,  varices  ad 
anum ,  continua  dysuria  propter  vasa  cervicis ,  vesicae 
tumida  et  periodicus  morbi  decursus  denotant  haemor¬ 
rhoides  vesicae  coecas  ex  rivo  sanguinis  catheteris  ad- 
plicationem$  etiamsi  manu  prudenti  perfectum  derepente 
insequentem,  cognoscendas  esse  adfirmat. 

Calculum  vesicam  laesisse  et  ex  vasis  pereuntem  la¬ 
ceris  sanguinem  profluere ,  suspicari  fas  est ,  si  aeger 
in  regione  degit,  aetatem  agit,  quae  lythiasi  favent,  si 
symptomata  calculum  indicantia  per  longius  tempus  jam 
praecesserant,  si  per  explorationem  cum  digito  per  in¬ 
testinum  rectum,  aut  vesicae  ipsius  cum  specillo  aut  ca¬ 
thetere  calculus  detegitur,  non  adeo  magnus,  sed  minor 
potius  angulatus,  aut  cuspidatus  compactus,  si  post  mo¬ 
tum  quemdam  vehementiorem ,  uti  vectionem  in  rheda 
perstrata,  lapidosa  ad  equitationem  incommoda,  a  calcu¬ 
lo  repentine  increverant,  irritationis  vesicae  symptomata 
accesserant,  quae  dein  sanguinis  excretio  sequitur. 

Facilius  ulceratio  et  gangraena  vesicae  atque  inde 
dependens  haemorrhagia  cognoscitur,  ex  signis  inflamma¬ 
tionis  praegressis  et  symptomatibus ,  illa  subsequentibus 
suppurationem,  illis  haematuriae  renalis  ex  iisdem  causis 
ortae  prorsus  analogis. 

II.  Urctlirorrliagfta. 

Urethrorrhagia ,  haemorrhagia  penis  seu  urethrae , 
haematuria  uretherica  slillatitia ,  spuria ,  stgmatosis , 
stymathorrhagia ,  omne  dicitur  sanguinis  profluvium 
ex  urethra,  clauso  vesicae  collo,  hinc  absque  ad  mi¬ 
ctum  conatu  contingens.  Sanguinis  ergo  stillicidium 
citra  mictum  quoque  citraque  ad  illud  conamen  contin¬ 
gens  symptoma  sistit  essentiale  et  a  quavis  haematuriae 
specie  distinctum,  quamvis  symptomata  quoque  morbosa 
alia  pro  causa  et  sede  multum  diversa  organorum  sangui¬ 
nem  fundentium  hujus  morbi  diagnosim  non  parum  adju¬ 
vant.  Secundum  organon,ex  quo  sanguis  funditur aliaeve 
rationes  penis ,  aut  flaccidus,  aut  erectus  conspicitur,  quo 
ultimo  statu  praesente  haemorrhagiam  nominibus  styma- 
toseos ,  stymatorrhagiae  aut  phallorrhagiae,  quae  statum 
membri  erectura  indicant,  alias  ineptis  omnino  salutari 
licet. 

Quamvis  in  propositis  fuisset ,  nonnisi  illas  haemor- 
rhagiarum  species  depingere ,  quarum  fons  in  organis 
se-  et  excretioni  urinarum  dicatis  radicatur,  itaque  hic  lo¬ 
corum  nonnisi  profluvium  ex  ipsius  uretherae  vasis  ex¬ 
ponendum  esset,  tamen  differentiae  causa  sanguinis  quo¬ 
que  fluxuum,  ex  organis  ad  uropoesiin  proprie  non  spec¬ 
tantibus,  sed  uretheram  ambientibus  et  in  illam  osculis 
hyantibus ,  hic  brevem  mentionem  non  facere  non  pos¬ 
sum;  hinc  quatuor  quoque  urethrorrhagiae  species  sta¬ 
tui,  nunc  singulas  pertractandas, 

1J  Urethrorrhagia  proprie  sic  dicta  ab  omni  haema¬ 
turiae  specie  eo  differt,  quod  symptomata  haematuriam 
renalem  et  vesicalem  designantia  topica  et  universalia 
deficiant,  eorum  potius  locum  quam  saepissime  dolor  oc¬ 
cupet  ad  quandam  uretherae  regionem  fixus,  urens  sub 
pressione  cum  profluvio  augendus.  Sanguis  praeterea  sin¬ 
cerus  etiam  citra  mictus  tempus  aegro  inscio  et  dormien- 

te  profluit  ut  plurimum  guttatim  et  parca  quantitate,  quan¬ 
doque  etiam  pleno  rivo  et  largus  isteque  fluxus  jam  per 
breve  tempus  continuat,  jam  in  septimanas  et  menses  pro¬ 
tenditur.  Yariant  quoque  symptomata  haemorrhagiam  co¬ 
mitantia  multum  juxta  causam  morbi  proximam  et  remo¬ 
tam,  cum  symptomatibus  haematuriae  ex  iisdem  causis 
exortae ,  analoga.  Sic  si  menstrui  aut  haemorrhoidalis 
fluxus  suppressio  illius  in  causa  fuit ,  sensus  trahaens , 
tendens  in  regione  lumbali  et  inguinali,  dein  urethrae 
ardor ,  calor ,  pruritus  erectiones  protractae,  priapismus, 
chorda  et  status  subinflammatorius,  nec  non  morbi  haemor¬ 
rhoidalis  signa  nota  praecedunt. 

Sie  blenorrhea  ulcera.,  gangraena,  vulnus  urethrae,, 
quae  causam  frequentem  hujus  haemorrhagiae  sistunt, 
suis  quoque  circumdantur  symptomatibus. 

2J  Urethrorrhagiam  seminalem ,  ex  sanguine  cum 
semine  commixto ,  aut  illius  ejaculationem ,  illius  inse- 
quente  stillicidio,  ut  plurimum  parco,  ex  nisu  sexuali  ex¬ 
cedente  et  sensatione  quadam  dolorifica  ad  perinaeum 
cognoscere  licet. 

3J  Urethrorrhagiae  'prostaticae  et  testicularis  quo¬ 
que  diagnosis,  citra  sanguinis  profluvium  cum  humore 
prostatae  aut  spermate  commixti  ex  pathemate  harum  par¬ 
tium]  praegresso  aut  adhuc  praesente  depromitur. 

\ 

A  e  t  h  i  o  1  o  g  i  a. 

Dispositionem  in  haematuriam  praecipue  aetas  seni¬ 
lis  involvit ,  in  qua  organa  pelvim  occupantia  facillime  in 
morbos  implicantur  et  prae  ceteris  impetum  sangninis  pa¬ 
tiuntur.  Teste  Celeb.  Reil  Qfieberlehre  III  Th.  S.  111 
und  114)  morbus  haemorrhoidalis  hac  aetate  saepe  vasa 
vesicae ,  qua  organon  secretorium  sibi  eligit ,  aut  prima¬ 
rie,  aut  praegresso  sanguinis  fluxu  immodico  ex  vasis 
circa  anum  sitis.  Major  quoque  in  masculis  in  hunc  mor- 

\  \  \  » 

bum  invenitur  dispositio,  et  quidem  ex  ea  causa,  quia 
morbus  haemorrhoidalis  multo  frequentius  in  illis  obvenit 
et  organon  aptissimum  pro  sanguinis  profluvio  cruento 
suscipiendo;  uterus  in  illis  deficit,  quamvis  negari  non 
possit,  haematuriam  in  femellis  ex  dicta  causa  prosca- 
turientem,  hinc  typo  cuidam  obedientem,  cum  menstruis 
saepe  confundi,  ob  facile  cruoris  per  declivem  genitalium 
ad  ostium  vaginae  defluvium,  in  quibus  anni  climactericae, 
et  cum  illis  silentium  fluxus  menstrui  aliquam  in  haema¬ 
turiam  proclivitatem  impertiuntur.  Disponunt  praeterea  in 
morbum  nostrum  morbi  organorum  uropoeticorum  organici 
anomaliae  profluviorum  aliorum  cruentorum  et  praecipue 
Iythiasis. 

Ad  causas  occasionales  referuntur  praeter  illas, 
quae  profluvio  haemorrhoidali  faventeae  praecipue,  quae 
in  vias  uriniferas  magis  agunt,  sanguinem  torrentem  ad 
illa  alliciunt,  aut  vasorum  horum  organorum  laesiones 
efficiunt.  Numerantur  ad  externas:  Lapsus  in  renum, 
uretherum ,  vesicae  perinaei  regiones ,  percussio  ,  contu¬ 
sio  ,  laesio  earundem ,  luxatio  vertebrarum  lumbalium , 
fractura,  equitatio  violenta,  protracta  vectio  in  rheda 
per  vias  saxosas,  nixus  fortior  sub  luxatione,  ponderis 
gestatione,  partu  difficili,  impetuoso  sub  vomitu.  Ex 
causis  internis  praecipuae  sunt  Calculus  renum,  ure¬ 
therum  vesicae  ,  inflammatio  ,  suppuratio ,  ulceratio  ,  in- 
duratio,  callus  scyrrhus  carcinoma,  excrescentia  fungo¬ 
sa  vesicae  '3  lythotomia ,  catheteris  rudior  adplicatura. 
Drastica,  praecipue  Aloe,  diuretica  fortiora,  meloe  ve- 
sicatoria  et  majalis,  balsamina,  praecipue  balsamum  pe- 
ruvianum  et  copaivae  majori  dosi  adsumta  mictum  cruen¬ 
tum  reddere  valent.  Cantharides  quoque  externe  ad  ma¬ 
jorem  plagam  aut  iteratim ,  praecipue  ad  nucham  adpli- 


)  CuppCs  medie.  Iletrachtuiigeii  aus  den  novis  actis  Naturae. 
Cur.  S.  131. 

cata  ex  eadem  causa  frequentius  provenire  asseverat, 
quia  venenum  ex  cantharidibus  via  brevissima  per  ductum 
thoracicum  sinistrum  et  dextrum  in  sanguinem  defertur. 

Prostant  etiam  exempla  de  vermibus  cum  urinis  ex¬ 
cretis  et  quidem  Cei.  Bremser  strangilum  gigantem 
et  parvos  quosdam  alios  vermes ,  nomine  proprio  non¬ 
dum  distinctos ,  partim  renes ,  partim  vesicam  incolentes 
et  arrodentes  atque  lioc  modo  haematuriam  inducentes 
nobis  in  opere  suo  egregio  depictos  tradidit.  Sic  et  ex¬ 
perientia  exaestuationem  per  spirituosorum  abusum  et 
immodicam  genitalium  per  coitum  aut  onaniam  intensio¬ 
nem  aliaque  plethoram  abdominalem  humorumque  ad  or¬ 
gana  uropoetica  symphoresim  provocantia  ,  haematuriam 
inducere  posse,  confirmavit. 

Excitant  illam  quoque  profluviorum  aliorum  cruento¬ 
rum  suppressio,  praecipue  haemorrhoidalis  et  menstrui 
anomaliae  functionis  hepatis  a)  sordes  biliosae * 2  3)  sca¬ 
bies  retrogressa  4)  rheumatismus  et  praecipue  arthritis 
ad  organa  uropoetica  metastaticae  depositae  5). 

Praeterea  quoque  saepe  morbis  associatur,  qua  sym¬ 
ptoma  resolutionem  humorum  perhibens,  uti  febribus  ner¬ 
vosis,  putridis,  scorbuto,  exanthematibus,  praecipue 
variolis  in  characterem  septicum  inclinantibus. 

Saepe  etiam  eruor  ex  urinae  receptaculis  summo  cum 
aegrotantis  emolumento  et  sub  nephrititis  crisi  prorupit. 
Tandem  Cei.  Reil  haematuriam  semel  in  epidemiae 


0  S.  Th.  Soemmering  de  morbis  vasorum  absorbentium.  Fran- 
cof.  ad  M.  1775.  g.  39.  pag.  64. 

2)  Sclienk  Obser.  Lib.  III.  Sect.  2  Obt.  256. 

3)  Finke  von  den  anomalischen  Gallenkrankheiten  aus  dem 
Latein.  von  J.  G.  Frank,  Frankf.  1797.  S.  5000. 

4)  Morgagni  de  morborum  sede  et  causis.  Epist.  XLI  art.  5. 

5)  R.  V  o  g  e  1  de  cognosc.  et  cur.  C.  M.  affectibus  §.  292. 
e)  Fieberlehre  3  Bde.  S.  115. 


/ 


14 


saevitiem  evectam  animadvertit,  quae  vero  nonnisi  corpo¬ 
ra  juvenilia  et  mascula  adoriebatur. 

In  urethrorrhagiam  disponuntur  prae  ceteris  juvenes 
libidinosi ,  fallaces ,  senes  haemorrhoidibus  adfecti  aliive 
vitiis  organis  in  urethra  atque  partibus  adjacentibus  la¬ 
borantes. 

Excitant  illam  haemorrhoidum  atque  fluxus  menstrui 
turbae,  excessus  in  Venere,  masturbatio  frequens,  ble- 
norrhea  urethrae  saepius  repetita,  chronica,  lapsus  in 
penem  erectum ,  denique  omnia ,  quae  nimium  sanguinis 
ad  genitalia  impetum  excitant  ejusque  reditum  interci¬ 
piunt  ,  pressio  apud  mulieres  uteri  gravidi  in  vesicae  aut 
urethrae  vasa,  scyrrhus ,  ulceratio  cujusvis  generis, 
gangraena  urethrae ,  priapismus ,  paraphymosis  et  penis 
per  illam  incarceratio ,  calculi  corporaque  alia  peregrina 
acuta  v.  aspera ,  catheter ,  cereoli  ruditer  applicati  et 
aliae  violentiae  integritatem  vasorum  urethrae  laedentes. 

9 

Prognosis. 

Prognosis  ex  causa  proxima  et  remota 'morbum  ex¬ 
citantibus  et  faventibus,  dein  ex  sede  et  gradu  depro¬ 
mitur. 

Haematuria  nephritidem  critico  modo  decernens,  vel 
quae  alia  profluvia  cruento  modo  vicario  supplet,  saepe 
in  emolumentum  cedit  aegro,  sequelarum  tamen  infausta¬ 
rum  ,  periculis  numquam  amotis ,  quae  ex  atrio  ad  secre¬ 
tiones  minus  apto  resultant.  Vesica  enim  stimuli  impa¬ 
tiens,  in  sanguinem  quoque  graviter  reagere,  ejus  col¬ 
lum  per  grumos  sanguinis  obturari,  itaque  urinae  secre¬ 
tionis  difficultates  a  dysuria  ad  ischuriam ,  usque  quoad 
gradum  variantes  oriri ,  vel  etiam  isti  grumi  calculo  fu¬ 
turo  nucleum  exhibere  solent. 

Levioris  momenti  morbus  est  censendus,  si  causis 
externis ,  non  adeo  gravibus  et  absque  difficultate  amo- 

vendis  debet  originem  vel  internis  etiam,  actione  vero 
mox  transitoria,  organa  uropoetica  lacessentibus.  Omi¬ 
nosus  autem  est  ille,  si  causis  gravioribus  debetur  quae 
amoveri  nequeunt.  Hinc  renum,  uretherum  majori  cal¬ 
culo  ,  istorum  ac  vesicae  ab  ulcere  affectio ,  quam  pluri¬ 
mo  vitae  discrimine  si  profluvium  cruentum,  saniosum 
accedit,  est  juncta.  Haec  si  haematuria  febri  nervosae 
aut  putridae  voriolae  aut  scorbuto  accedit;  plerumque 
mortis  pulsantis  nuncius.  Aeque  momentosus  et  saepissi¬ 
me  laethifer  morbus  evadit,  si  rheumatismo  et  arthritidi 
organa  pelveos  infestientibus  debet  originem.  Infaustis¬ 
sima  quoque  saepius  fit  prognosis ,  praecipue  in  vesica¬ 
lis  per  intensissimos  vesicae  et  reliqui  in  consensum  trac¬ 
ti  organismi  spasmos  et  convulsiones,  quae  hic  accedere 
solent  et  aegrum,  nisi  trucidunt,  summis  cruciatibus  tor¬ 
quent.  Sedem  si  respexeris ,  haematuria  renalis  et  ure- 
therica,  semper  majoris  est  habenda,  quam  vesicalis, 
licet  haec  quoque  raro  periculi  expers  decurrat. 

Quod  gradum  attinet ,  haematuria,  ut  reliqua  proflu¬ 
via  cruenta,  si  frequens  aut  uberior  fuerit,  febrim  len¬ 
tam  ,  hydropem ,  aut  tabem  post  se  trahit. 

Urethrorrhagia  immodica  dum  fuerit ,  hydropis ,  ta¬ 
bis  ipsiusque  mortis  pericula  non  aufert.  Saepius  haec  in- 
terim  adeo  non  premunt,  et  externis  accessus  auxiliis 
conceditur ,  et  contra  non  paucis ,  ubi  profluvium  ex  ure¬ 
thra  illud ,  quod  ani  ex  vasis  aversum  fuit ,  suppleverat 
et  periodice  rediit  non  periculosum,  imo  salubre  observa¬ 
tum  est.  Quod  ex  ulcere  descendit  uretherali ,  certe  ma¬ 
joris  momenti  est,  et  difficilius  curatur,  profluvium,  quod 
et  tunc  valet,  ubi  alia  illius  causa  amoveri  non  potest. 
Urethrae  canali  lacerata  non  modo  sanguis ,  sed  et  ipsae 
urinae  cellulosam ,  penis ,  scroti ,  perinaei  telam  pene¬ 
trant  ,  difficiles  sanatu  tumores ,  abscessus ,  fistulae ,  in 
quibus  calculi  subinde  succrescent,  aut  partium  ipsarum 
gangraenanascuntur.  Minora  ceterum  discrimina  haemor- 

rhagiae  ex  anteriore  urethrae  parte  venientes,  et  ubi  cau¬ 
sa  facile  tollitur,  inferunt. 

\ 

T  Ii  e  r  a  p  I  a. 

Aethiologiam  hujus  morbi  cum  exposuerim,  sufficien¬ 
ter  demonstravi ,  illum  vix  semper  non  sistere  effectum 
alius  morbi ,  aut  in  ipsis  organis  sanguinem  fundentibus 
residentis,  aut  in  remotioribus,  nonnunquam  etiam  mor¬ 
bum  universalem  ad  organa  uropoetica  convertere  impe¬ 
tum,  atque  haemorrhagiam  patefieri.  Inania  ergo  molli¬ 
mur  effectum  hunc  sublaturi ,  antequam  causam  illius  ab¬ 
egerimus.  Quantum  ergo  diversum  in  singulo  morbi  casu 
tractamen  exposcatur,  absque  amni  difficultate  perspiciet, 
qui  causarum  diversitatem  perpenderit  5  si  ergo  laesio¬ 
nem  quandem  mechanicam,  uti  vulnerationem,  contusio¬ 
nem,  conquassationem  aut  per  metum  vehementiorem , 
aut  per  potulenta  spirituosa  productum  corporis  exae¬ 
stuationem  haemorrhagia  insecuta  fuerit,  methodus  an- 
tiphlogistica ,  quin  venesectio,  remedia  refrigerantia, 
emulsa,  potus  mucilaginosi ,  fomenta  frigida,  diaetha 
tenuissima  et  fracto  sanguinis  impetu,  decoctum  florum 
arnicae  cum  exigua  salis  ammoniaci  dosi ,  aegro  condu¬ 
cunt. 

Si  calculus  renalis  aut  vesicalis  causa  haematuriae 
inculpandus  venit,  nonnisi  in  casu  posteriore  a  lythoto- 
mia,  aut  lythotritia  cura  radicalis  expectari  potest  5  in 
priori  vero  casu  et  posteriori  quoque ,  si  ex  causis  qua¬ 
libus  cumque  operatio  non  conceditur,  cura  suscipiatur 
palliativa,  quae  remediis  absolvitur  antiphlogjsticis  supra 
expositis,  quibus  paccantia  adjungantur,  praecipue  opium, 
tum  ore  ingerendum,  quam  ano  injiciendum  dein  extra 
insultuum  tempus  remedia ,  quae  decompositionem  et  so¬ 
lutionem  calculorum  quandoque  efficere ,  principia  scien¬ 
tiae  chemicae  et  experientia  confirmavit  uti ,  lixiva  et  so- 

da  carbonica ,  aqua  calcis  cum  lacte  aquae  acidulae  car- 
bonicae.  Si  ex  ulcere  quodam  vesicam  obsidente  sanguis 
funditur,  conveniunt,  ubi  symptomata  inflammationis  adhuc 
praevalent ,  remedia  refrigerantia  et  involventia ,  cujus 
vero  vestigiis  dispersis  aqua  calcis  cum  lacte  a  Cei. 
Soemmering  uva  ursi  a  Cei.  de  Haen* 2J,  Girar- 
di  33,  Gessner  4)  et  virga  aurea  a  Bar  thez  5)  com¬ 
mendantur. 

Viribus  labentibus  terebinthina  ,  balsama  nec  non 
injectiones  blandae  mucilaginosae  in  ipsam  vesicam  sa¬ 
lutem  restituisse  Soemmering  adfirmat.  Carcinomate 
aut  gangraena  vesicam  destruente ,  mors  vix  semper  non 
evitabilis  manebit  omneque  conamen  medici  in  mitigan¬ 
dis  doloribus  diris  aliisque  symptomatibus  molestis  ver¬ 
sabitur. 

Si  cantharidum  ex  stimulo ,  vel  alio  ab  acri  ingesto , 
profluvium  descendat,  venaesectio  quandoque  et  hirudi¬ 
nes  ,  emulsio  amygdalina  cum  gummi  arabico ,  camphora , 
Nopio,  decoctum  radicis  Salep  et  Althaeae,  cataplasmata 
cum  croco  aut  herba  hyoscyami,  clysteris  in  auxilium 
vocari  possunt. 

Si  ex  suppresso  fluxu  haemorrhoidali ,  aut  menstruo 
aut  rheumatismo  aut  arthritide  retrogressis  haematuria 
derivanda  est,  morbos  istos  ad  pristinum  sedem  revo¬ 
care  conabimur.  Sic  fluxum  haemorrhoidales  per  vapores 
aquae  fervidae  ad  anum  conductos  restituere,  aut  hiru¬ 
dinibus  supplere  nitimur, Cei.  de  Quarin  haematuriam  in 


')  S.  Th.  Soemmering  Abhandlung  uber  die  schnell  und  langsam 
tbdtlichen  Krankheiten  der  Harnblase  etc.  Francof.  ad  M.  809. 

2)  Ratio  medendi  Tom  II.  III.  IV.  IX.  X. 

3)  De  uva  ursi.  Patav.  1764  in  Sandiforto  Thesaurus  Dissert.  Vol.  II. 

4)  Sammlungen  aus  der  Arzeney-Naturkunde. 

5)  Sur  les  maladies  goutteuses  Tom  II.  §•  48. 

homine  haemorrhoidario  fomentis  glacialibus  regioni  pu¬ 
bis  applicatis  eoque  tempore  vaporibus  ad  anum  condu¬ 
ctis  felicissime  sana\it.  Arthritidem  ad  membrum  ex  quo 
repressa  fuerat,  frictionibus,  fomentis  tepidis ,  synapis- 
misetc.  revocare  studebimus. 

Ablata  causa  haematuriam  sustinente ,  illa  vero  non¬ 
dum  silente,  therapia  instituatur  characteri  haemorrha¬ 
giae  conveniens. 

In  ea,  quae  hypersthenia  est,  nec  sanguinis  jactu¬ 
ram  jam  nimis  viribus  infaustam  induxit ,  haematuria , 
venaesectio  ,  aut  alia ,  quae  vim  vitalem  infringant,  usum 
habebunt  5  illa  vero ,  quae  alvum  blande  relaxant ,  se¬ 
rum  lactis  tamarindinatum,  ut  vocant,  pulpa  tamarindo- 
rum ,  solutio  Mannae  ,  clyster  emolliens  ,  non  callidus  $ 
nec  ob  copiam  vicino  intestino  acribus  molestus  con¬ 
ducent. 

Ubi  major  jam  ex  nimio  profluvio  debilitas  adparet 
aut  asthenicae  hoc  ipsum  est  indolis ,  tunc  elixirium  aci¬ 
dum  Halleri,  acidum  sulphuricum  dilutum,  pulvis  Do- 
veri,  serum  lactis  cum  alumine  ,  Ratanhia ,  Tormentil- 
la,  Catechu ,  Gummi.Kino,  tinctura  Cinnamomi,  cortex 
Peruvianus ,  vitriolum  Martis  tartari  merentur.  Nec  mi¬ 
nora  promittunt  fomentatio  partis ,  ex  qua  profluvium  sca¬ 
turire  arbitramur  cum  aqua  frigida  vel  glacie  contusa, 
nive  vel  meris  ,  vel  aceto  solutione  salis  culinaris ,  alco- 
hole  aut  spiritibus  aromaticis  commixtis  5  clyster  frigidus 
ex  aqua  et  aceto  injectus  et  cataplasmata  ex  cortice 
quercus ,  alumine  et  albumine  insecta  et  similia. 

Experientia  praeterea  decoctum  ex  urtica  urenti  vel 
lac  vaccae  cum  furfure  et  herba  urticae  nutritae,  de¬ 
coctum  foliorum  prunus  Persicae ,  folia  uvae  ursi  aliave 
recommendantur. 

Inter  symptomata  urgentia  periculosa  referri  debet , 
urinae  a  grumo  vel  concretione  polyposa  ad  collum  vesi¬ 
cae  detrusae  et  suppressae.  Hic  catheteris  ad  locum  usque 

obturatum,  non  facile  ulterius  sub  majori  cautela  intro¬ 
ducto  ope,  hoc  obstaculum  solvendum  est.  Interdum  ea, 
quae  sanguinem  grumosum  diluere,  resolvere  juvant,  in* 
ipsum  vesicae  cavum  injiciantur  oportet.  Nonnullis  vapor 
ex  sella  perforata ,  perinaeo  aliquoties  de  die  admissus, 
liberum  urinae  fluxum  restituit.  Spasmi,  si  symptomatibus 
morbosis  accedunt,  remedia  paccantia  externe  et  inter¬ 
ne  applicanda,  praecipue  opium  ejusque  praeparata  me¬ 
dici  votis  satisfacient. 

Reconvalescentiae  demum,  profluvio  hocce  superato 
effectibus  ejusdem  tantum  residuis  secundum  legis  artis 
communes  occurrimus ,  et  ut  recidivae  arcentur  ,  omnes 
influxus  morbo  excitando  pares,  in  aethiologia  expositi 
ut  sedulo  vitentur,  operam  dabimus. 

Urethrorrhagiac  tractam  en  a  priori  non  multum  dif¬ 
fert.  In  genere,  si  est  modica,  sub  urethrae  phlogosi, 
aut  quae  suppressarum  haemorrhoidum  ex  vitio  contingit, 
sibi  ipsi  relinquenda  nec  adstringentibus  remediis  cohiben¬ 
da  ,  sed  aliorum  profluviorum  exemplo  ,  ad  artis  prae¬ 
cepta,  ex  ipso  causarum  scaturigine  repetenda ,  tractan¬ 
da  est.  Si  copia  et  impetu  majore  sanguis  ex  urethra  pro¬ 
rumperet,  tunc  ad  chyrurgica  potissimum  auxilia  recur¬ 
rendum  est.  Immersio  penis ,  scroti ,  perinaei,  brevis  sed 
frequens  in  aquam  frigidam ,  glaciei  aut  ni  vis  ad  ure¬ 
thram  adplicatio ,  gelidae  injectiones  in  istam  aliquando 
sufficiunt.  Si  fluxus  nihilominus  continuat,  acetum  ly- 
thargyri  cum  spiritu  vini  aut  aqua ,  vel  solutio  aluminis , 
vitrioli  Zinci,  acida  mineralia  diluta  et  frigida  quidem 
omnia  injiciuntur.  In  summo  discrimine,  donec  alia  ad 
manum  sint  remedia ,  praeputium  supra  glandem  ad  an¬ 
teriora  trahendum  ac  digitorum  ope ,  ne  sanguinem  di¬ 
mittat,  comprimendum  est. 

Si  urethrae  ex  anteriori  parte  eruor  scaturire  vide¬ 
tur,  cum  splenisto  angusto,  super  illum  per  longum  cana¬ 
lis  colorato,  —  si  perinaeo  vicina  sit  profluvii  sedes;  ad 

istam  digitis  compressio  facienda  est.  Si  nec  ista  suffi¬ 
ciunt:  Cereolum  sit  sat amplum,  vel  melius,  catheterem, 
ex  gummi  elastico  paratum,  urethrae  immitti,  ac  vasa 
istius  hoc  optimo  praesidio  apprimi,  obturari,  necesse  est. 

Effectus  profluvii  istius  non  aliter  ac  aliorum  profluvio¬ 
rum  curandi  sunt.  Sub  reconvalescentia  aeger  praepri- 
mis  diu  a  rebus  venereis  abstineat,  et  quamcumque  ge¬ 
nitalium  per  spirituosa,  acria  vegetabilia,  condimenta 
irritationem  vitet. 

I. 

Extractio  cataractae  tutissime  sensum  visus  reddit. 

II. 

Tussis  convulsiva‘  ah  angina  membranacea  rite  distinguitur. 

m. 

Cholera  est  morbus  contagiosus. 

IV. 

Non  semper  scabies  est  afebrilis. 

& 

V. 

i  ,  . 

Vectis  obstetricius  instrumentum  praebet  utile. 

i  * 

VI. 

Medicus  castrensis  et  militis  et  medici  onera  sustentat. 

VII. 

Ex  cadaveribus  mortuorum  non  evolvuntur  contagia. 


VIII. 


Decoctum  Zittmanni  non  continet  mercurium. 

IX. 

Non  solum  vapores  exhalant,  sed  et  nutrimenta  folia 
plantarum  resorbent. 

X. 

Vulnera  in  cerebro  non  sunt  semper  laethalia. 

•  .  » 

XI. 

Ex  unico  pulsu  morbum  cognoscere  nefas. 

w  J. 

XII. 

Datur  febris  intermittens  annua. 


